CELEX: 62014TA0679
Language: sk
Date: 2018-12-12 00:00:00
Title: Vec T-679/14: Rozsudok Všeobecného súdu z 12. decembra 2018 – Teva UK a i./Komisia („Hospodárska súťaž — Kartely — Trh s perindoprilom, liekom určeným na liečenie kardiovaskulárnych chorôb, v jeho pôvodných a generických verziách — Rozhodnutie, ktorým sa konštatuje porušenie článku 101 ZFEÚ — Zásada nestrannosti — Konzultácia s poradným výborom pre oblasť kartelov a dominantného postavenia — Dohoda o urovnaní patentových sporov a sporov vo veci zmlúv o výhradnom nákupe — Potenciálna hospodárska súťaž — Obmedzenie hospodárskej súťaže z hľadiska jej predmetu — Rovnováha medzi právom hospodárskej súťaže a patentovým právom — Podmienky výnimky stanovenej v článku 101 ods. 3 ZFEÚ — Pokuty“)

4.3.2019   
            
            
               SK
            
            
               Úradný vestník Európskej únie
            
            
               C 82/25
            
         
      Rozsudok Všeobecného súdu z 12. decembra 2018 – Teva UK a i./Komisia
      (Vec T-679/14) (1)
      
      ((„Hospodárska súťaž - Kartely - Trh s perindoprilom, liekom určeným na liečenie kardiovaskulárnych chorôb, v jeho pôvodných a generických verziách - Rozhodnutie, ktorým sa konštatuje porušenie článku 101 ZFEÚ - Zásada nestrannosti - Konzultácia s poradným výborom pre oblasť kartelov a dominantného postavenia - Dohoda o urovnaní patentových sporov a sporov vo veci zmlúv o výhradnom nákupe - Potenciálna hospodárska súťaž - Obmedzenie hospodárskej súťaže z hľadiska jej predmetu - Rovnováha medzi právom hospodárskej súťaže a patentovým právom - Podmienky výnimky stanovenej v článku 101 ods. 3 ZFEÚ - Pokuty“))
      (2019/C 82/27)
      Jazyk konania: angličtina
      
         Účastníci konania
      
      
         Žalobkyne: Teva UK Ltd (West Yorkshire, Spojené kráľovstvo), Teva Pharmaceuticals Europe BV (Utrecht, Holandsko), Teva Pharmaceutical Industries Ltd (Jeruzalem, Izrael) (v zastúpení: D. Tayar a A. Richard, advokáti)
      
         Žalovaná: Európska komisia (v zastúpení: pôvodne F. Castilla Contreras, T. Vecchi a B. Mongin, neskôr F. Castilla Contreras, B. Mongin a C. Vollrath, splnomocnení zástupcovia, za právnej pomoci G. Peretz, barrister)
      
         Vedľajší účastník, ktorý v konaní podporuje žalobkyne: European Generic medicines Association AISBL (EGA) (Brusel, Belgicko) (v zastúpení: S.-P. Brankin, solicitor, a E. Wijckmans, advokát)
      
         Predmet veci
      
      Návrh založený na článku 263 ZFEÚ na zrušenie rozhodnutia Komisie C(2014) 4955 final z 9. júla 2014 týkajúceho sa konania podľa článku 101 a 102 ZFEÚ [vec AT.39612 – Perindopril (Servier)] v rozsahu, v akom sa týka žalobkýň, a subsidiárne na zníženie výšky pokuty, ktorá im bola uložená uvedeným rozhodnutím
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Teva UK Ltd, Teva Pharmaceuticals Europe BV a Teva Pharmaceutical Industries Ltd znášajú svoje vlastné trovy konania ako aj trovy konania, ktoré vynaložila Európska komisia.
               
            
                  3.
               
               
                  European Generic medicines Association AISBL (EGA) znáša svoje vlastné trovy konania.
               
            
         (1)  Ú. v. EÚ C 409, 17.11.2014.